เมทินี กิ่งโพยม

เมทินี กิ่งโพยม ชาร์พเพิร์ล (เกิด 11 มิถุนายน พ.ศ. 2515) ชื่อเล่น ลูกเกด เป็นนางแบบ นักแสดง พิธีกรชาวไทย โดยในปี พ.ศ. 2535 ได้รับตำแหน่งมิสไทยแลนด์เวิลด์ ปี 1992 และเป็นตัวแทนสาวไทยไปประกวดมิสเวิลด์ ปี 1992 ที่ประเทศแอฟริกาใต้ และได้ตำแหน่ง Miss Continental Queens Asia & Oceania (ราชินีแห่งเอเชียและโอเชียเนีย) แต่ไม่ผ่านเข้ารอบ จากนั้นก็ได้รับโอกาสในการเดินแบบแฟชั่น พร้อมทั้งถ่ายแบบลงนิตยสาร โดยเป็นงานที่ใฝ่ฝันมาตั้งแต่ยังเป็นเด็ก
== ประวัติ ==
ในปี พ.ศ. 2541 เรื่อง “กล่อง” ทำให้เธอได้รับรางวัลตุ๊กตาทอง สาขาดารานำหญิง และยังมีผลงานอีกหลายเรื่อง ทั้งซิทคอมรับเชิญ และละครที่เป็นนักแสดงหลัก เช่น “สามหนุ่มสามมุม” “แอบเก็บใจไว้ใกล้เธอ” “สาวใช้หัวใจชิคาโก้” “ชายครับ..ผมเป็นชาย” “เทวดาเดินดิน” และโดยเฉพาะละครเรื่อง “มารยาริษยา” ที่รับบทเป็นตัวร้าย สามารถสร้างภาพจำได้เป็นอย่างดี
ด้านพิธีกร ในปี พ.ศ. 2540 เมทินีได้เป็นวีเจของ แชนแนลวีไทยแลนด์ รวมถึงเป็นพิธีกรในรายการโทรทัศน์หลายรายการ นอกจากนี้ในปี 2545 ได้พากย์มวยไทยในเวอร์ชันภาษาอังกฤษ ในรายการ "ศึกจ้าวมวยไทย" ที่เวทีมวยสยามอ้อมน้อย ร่วมกับ ซอนย่า คูลลิ่ง
ปี 2543 เป็นที่พูดถึงเป็นอย่างมากกับการถ่ายแบบลงนิตยสารรับปีมิลเลนเนียม 2000 ได้ทำปฏิทินคู่กับปทุมรัตน์ วรมาลี (เฮเลน) ออกขายรับปี 2000 รวมถึงร่วมหุ้นกับเฮเลนและบริษัทสามารถ เทเลคอม เปิดธุรกิจเว็บไซต์ www.thaisupermodels.com ในปี 2546 เป็นที่ปรึกษาโครงการ และผู้ดูแลการผลิต วีซีดี ซูเปอร์โมเดล ภายใต้บริษัทค่ายนางแบบ Club F ในเครือแกรมมี่ ซึ่งได้รับความนิยมในช่วงเวลานั้น มีนางแบบและดาราชื่อดังหลายคนเข้าร่วมในโครงการนี้
ปี พ.ศ. 2543 − 2545 ได้ตำแหน่งสาวเซ็กซี่ 3 ปีซ้อน จากผลสำรวจของธุรกิจถุงยางอนามัยดูเร็กซ์
เมทินีเป็นนางแบบให้กับโฆษณาหลายชิ้น เช่น สบู่ลักซ์ เบียร์ลีโอ และนีเวีย ในปี พ.ศ. 2545 ได้เป็นนางแบบคนแรกของเอเชีย ที่ได้เป็นพรีเซ็นเตอร์เครื่องสำอางเมย์เบลลีน ออนแอร์ทั่วเอเชียตะวันออกเฉียงใต้ ในปี พ.ศ. 2546 เป็นตัวแทนนางแบบไทยเพียงคนเดียวที่ร่วมเดินแบบกับ นาการ่า ฟอร์ จิม ทอมป์สัน และนางแบบนานาชาติในงานเลี้ยงต้อนรับภริยาผู้นำประเทศ ในการเข้าร่วมประชุม APEC ณ บ้านพิษณุโลก
== ชีวิตส่วนตัว ==
เมทินี กิ่งโพยม เกิดเมื่อวันที่ 11 มิถุนายน พ.ศ. 2515 ณ กรุงวอชิงตันดีซี สหรัฐ และอาศัยในนครนิวยอร์ก บิดา-มารดา อักษะ กิ่งโพยม และอาภรณ์ ปัจฉิมพิหงษ์ เมทินีนับถือศาสนาคริสต์ นิกายโรมันคาทอลิกตามมารดา ขณะที่บิดานับถือพุทธ
=== การศึกษา ===
คณะนิเทศศาสตร์ มหาวิทยาลัยอัสสัมชัญ
Fashion Industry High School ที่ New york
=== พี่น้อง ===
เมทินี กิ่งโพยม  มีน้องชาย 3 คน โดย ไมค์ กิ่งโพยม และ มาร์ค กิ่งโพยม เป็นฝาแฝด
คริส กิ่งโพยม
ไมค์ กิ่งโพยม
มาร์ค กิ่งโพยม
=== การแต่งงาน ===
ช่วงปี พ.ศ. 2548 − 2549 เมทินี กิ่งโพยม ได้คบหาดูใจกับนักธุรกิจชาวอังกฤษ ‘เอ็ดเวิร์ด ชาร์พเพิร์ล’ โดยต่อมาในปี 2550 ทั้งคู่ได้แต่งงาน หลังจากนั้นสองปีก็มีทายาทด้วยกันคือ ด.ช. สกาย กิ่งโพยม ชาร์พเพิร์ล เกิดเมื่อวันที่  เวลา 17.59 น. ที่โรงพยาบาลสมิติเวช สุขุมวิท  และย้ายบ้านไปอยู่ที่พังงา 
=== ธุรกิจ ===
เคยเปิดร้านเครื่องดื่มในชื่อ "Contrazt bakery and juice bar" โดยมีสาขาชั้นใต้ดิน ตึกจีเอ็มเอ็ม แกรมมี่, แคลิฟอร์เนียฟิตเนส สีลม ซึ่งได้ร่วมธุรกิจ (merge) กับเมเจอร์ ซีนีเพล็กซ์, สยามสแควร์ ซอย 1 ในร้านตัดผม Quick cut และ สยามสแควร์ ซอย 2
เคยร่วมหุ้นกับดารานักแสดง อนุวัฒน์ นิวาตวงศ์ (ปู) , นวลพรรณ ล่ำซำ และนายแพทย์จักรินทร์ ทัฬหชาติโยธิน นำเข้าเวชสำอางจากอเมริกา "Skin Ceuticals" โดยได้เปิดบริษัทชื่อ "Four C" ที่สุขุมวิท 24
ธุรกิจที่ยังทำอยู่ในปัจจุบัน
ร่วมหุ้นกับช่างผมชื่อดังของเมืองไทยอย่าง "ไก่ - สมพร ธีรินทร์" และ "หรั่ง - พรเทพ หวันปาเต๊ะ" เปิดร้านทำผมชื่อ "The Lounge Hair Salon" ที่ K-Village และ เอ็มควอเทียร์
ร่วมหุ้นกับ "ต้น - นุษาร ทรรศนะพายัค" ทำธุรกิจเครื่องสำอางค์ชื่อ "Metinee Secret"
ร่วมหุ้นกับ "มาร์ค กิ่งโพยม" น้องชาย เปิดสถาบันสอนบุคลิกภาพและการเดินแบบชื่อ "Muse By Metinee"
ร่วมหุ้นกับ "ตือ - สมบัษร ถิระสาโรช" ผลิตรายการ "Fake or Not"
== ผลงาน ==
=== ละครโทรทัศน์ ===
=== ภาพยนตร์ ===
กล่อง (พ.ศ. 2541) รับบท น้อย
จังหวัด 77 (พ.ศ. 2546) รับบท เพิร์ล
โคเลสเตอรอล..ที่รัก (Cholesterol Love) (พ.ศ. 2547) รับบท ลูกเกด / เมทะนี
เสน่ห์อำมหิต (Femme Fatale) (พ.ศ. 2547) รับบท มัณตา
เดอะเมีย (พ.ศ. 2548) รับบท มายา
มนุษย์เหล็กไหล (พ.ศ. 2549) รับบท อารีนา
หัวหลุดแฟมิลี่ (พ.ศ. 2551) รับบท กันตา
แต๋วเตะตีนระเบิด (พ.ศ 2552) (รับเชิญ)
Deadstock รัก ปี ลึก (พ.ศ. 2559)
Blood Valentine สวยรหัสฆ่า (พ.ศ. 2562) รับบท คริส
=== โฆษณา ===
แป้งเมย์เบลลีน
ผลิตภัณฑ์อาบน้ำ นีเวีย
แชมพูลาวีนัส ไชน์นี่ ทรีตเมนต์
วีไวต์ ไวท์เทนนิ่ง โรลออน
ผลิตภัณฑ์แคล์รอล
2540 สบู่ Lux
2544 เบียร์ Leo
2547 สบู่ Lux ชุด ดาวค้นดาว
2548 โทรทัศน์ Sony WEGA Engine
2548 หมากฝรั่ง Trident Recaldent เบอร์รี่ มิ้นต์
2549 หมากฝรั่ง Trident Recaldent
2559 Breeze
2560 Breeze Excel Comfort
2560 ผลิตภัณฑ์ปรับผ้านุ่ม Hi Class
2561 อาหารเสริมชนิดชงดื่ม Ensure
2562 โลชั่น Aveeno
2564 HIVE Expert Firming Gel Cream
=== มิวสิกวิดีโอ ===
2538 วันวาน ศิลปิน จอห์น รัตนเวโรจน์
2540 ความเข้าใจ (สุดท้าย) ศิลปิน ดู-โอเมย์
2542 ลองซิจ๊ะ ศิลปิน เบิร์ด ธงไชย
2543 ปากแข็งใจอ่อน ศิลปิน The Sun
2548 ทะลึ่ง ศิลปิน ไทเทเนี่ยม
2548 ฆ่าฉันให้ตายดีกว่า ศิลปิน ตู้ ดิเรก อมาตยกุล
2555 สวยจริง ศิลปิน แบล็คเฮด
2563 ขอบคุณนะคะ (ที่กล้าสอนหนู) - Thank you ศิลปิน คารีสา สปริงเก็ตต์
===ผลงานรายการโทรทัศน์===
=== ผลงานการผลิต ===
=== ผลงานการรับเชิญบนเวทีคอนเสิร์ต ===
11-12 มิ.ย. 2559 เป็นแขกรับเชิญในคอนเสิร์ต Love 10 ปีไม่มีหยุด ของ สุกฤษฎิ์ วิเศษแก้ว
16-17 ธ.ค. 2560 เป็นแขกรับเชิญในคอนเสิร์ต J-DNA XTREME ของ เจตริน วรรธนะสิน
=== ผลงานอื่นๆ ===
2562 Head Master การประกวด และหัวหน้าผู้ฝึกสอน มิสยูนิเวิร์สไทยแลนด์ 2019
2563 กรรมการและผู้ฝึกสอนผู้เข้าประกวด มิสทิฟฟานี่ยูนิเวิร์ส 2020
== รางวัล ==
=== รางวัลการประกวด ===
มิสไทยแลนด์เวิลด์ 1992
ราชินีความงามทวีปเอเชีย มิสเวิลด์ 1992
=== รางวัลการแสดง ===
== อ้างอิง ==
== แหล่งข้อมูลอื่น ==
Official Facebook Fanpage ลูกเกด เมทินี กิ่งโพยม
เมทินี กิ่งโพยม nangdee.com
ข้อมูลบุคคล เมทินี กิ่งโพยม โดย สุปราณี คงนิรันดรสุข นิตยสารผู้จัดการ พฤศจิกายน 2546
นางแบบสาวชื่อดัง 'เมทินี กิ่งโพยม' เข้าพิธีวิวาห์กับหนุ่มนักธุรกิจ'เอ็ดเวิร์ด ชาร์ปเพิล' แล้ว 
มิสไทยแลนด์เวิลด์
นางแบบไทย
นักแสดงชาวไทย
พิธีกรชาวไทย
วีเจ
คริสต์ศาสนิกชนนิกายโรมันคาทอลิกชาวไทย
ชาวอเมริกันเชื้อสายไทย
เมนเทอร์เดอะเฟซไทยแลนด์
ศิลปินที่เป็นแนวร่วมกปปส.
นางงามไทย